**Малодшы ці маладзейшы? Старшы ці старэйшы?**

**Вышэйшая ступень параўнання прыметнікаў**

Ступені параўнання ўтвараюць толькі якасныя прыметнікі.

**Вышэйшая ступень параўнання** мае як простую, так і складаную формы.

**Простая форма** вышэйшай ступені параўнання ўтвараецца ад зыходнай формы прыметніка пры дапамозе:

1. суфіксаў ***–эйш-, -ейш-*** (пры ўтварэнні формы можа адбывацца чаргаванне зычных (*г, з / ж; к / ч; х / ш; д / дз'; т / ц'*)***:*** *дарагі – дараж****эйш****ы, кіслы – кісл****ейш****ы;*

2. шляхам замены кораня + суфікс ***–ш-***(суплетывізм): *вялікі –****больш****ы, малы –****менш****ы, дрэнны –****горш****ы, добры –****лепш****ы*(добрай якасці) і *добры – дабр****эйш****ы* (ад назоўніка *дабрыня*)

|  |
| --- |
|  |
| **Складаная форма** вышэйшай ступені параўнання ўтвараецца ад зыходнай форма прыметніка пры дапамозе словаў **больш / болей,** **менш / меней:***дарагі –****больш****дарагі; кіслы –* ***менш*** *кіслы* (НЕЛЬГА – менш кіслейшы!!!)Вышэйшая ступень параўнання абавязкова ўжываецца **з аб’ектам параўнання**ў форме:**1)** В. скл. з прыназоўнікам***за*:***Ён вышэйшы* ***за*** *мяне на цэлую галаву;***2)** Н. скл. зпараўнальным злучнікам***чым***або ***як*:***Ён вышэйшы,* ***чым*** *я*(або**: *як****я*)*, на цэлую галаву. Сёлетні ўраджай лепшы,****як****леташні* (або**: *чым****леташні*)*.* Формы Р. скл. з прыназоўнікам ***ад***у беларускай мове дапушчальныя ў мастацкім і публіцыстычным стылях, але не ўжываюцца ў навуковым і справавым**:***Мацн****ейш****ым****ад****голасу быў посвіст бурану.*НЕЛЬГА ўжываць формы Р. скл. без прыназоўнікатыпу *вышэй яго*, *хутчэй святла.* Гэта русізмы, якія лічацца адхіленнем ад нормы.Нязменныя формывышэйшай ступені параўнання прыметнікаў з суфіксамі ***-ей, -эй, -ай***тыпу *леп****ей***, *выш****эй,****гор****ай***лічацца адхіленнем ад літаратурнай нормы, бо яны аманімічныя з адпаведнымі формамі прыслоўяў і безасабова-прэдыкатыўных слоў у вышэйшай ступені параўнання: *дзяўчынка вышэйшая* (НЕЛЬГА *вышэй!!!) за брата – дзяўчынка скача вышэй за брата.*Простая форма вышэйшай ступені параўнання ад прыметнікаў*малады –* ***маладзейшы***, *стары –* ***старэйшы***. Прыметнікі ***малодшы*, *старшы***  ўжываюцца пры абазначэнні афіцыйных пасадаў і званняў і не маюць вышэйшай ступені параўнання: **малодшы сяржант, старшы выкладчык.**  Прыметнік ***малодшы*** таксама ўжываецца ў значэнні ‘больш позні паводле часу свайго з’яўлення’:  ***малодшы брат, малодшая сястра****, але****старэйшы брат*** (не старшы!)Наступныя групы прыметнікаў утвараюць **толькі складаныя формы вышэйшай ступені параўнання**:- некаторыя невытворныя якасныя прыметнікі: *упарты, бадзёры, пануры, прыкры, варожы, благі, любы, ліхі, хцівы* і інш.;- некаторыя вытворныя прыметнікі:а) з суфіксамі ***-н-*** (ад назоўнікаў і дзеясловаў): *радасны, надзейны, марозны, сумны, мірны, звычайны, адважны, стыхійны, трывожны* і інш.;б) з суфіксамі ***-ічн- (-ычн-)***: *крытычны, паэтычны, гераічны, рытмічны* і інш.;в) з суфіксамі ***-льн-, -альн-, -яльн-***: *натуральны, максімальны, спрыяльны* і інш.;г) з суфіксамі ***-ів- (-ыв-), -лів-***: *бурлівы, імклівы, фальшывы, дакучлівы* і інш.;д) з суфіксамі ***-ат-, -аст-, -іт-, -авіт-:*** *касматы, стракаты, мурзаты, выгінасты, хваравіты* і інш.;е) з суфіксамі ***-к-, -ск- (-цк-):*** *вёрткі, колкі, гнуткі, геройскі, таварыскі, здрадніцкі* і інш.ж) з суфіксамі -***ав-, -іст-, -аўн-, -ат-, -к***-: *перадавы, агністы, сакаўны, шурпаты, ліпкі*.**Ступені параўнання не ўтвараюць:**1) адносныя і прыналежныя прыметнікі: *гарадскі, Сашаў / Сашын;*2) складаныя прыметнікі:*сінявокі, лапавухі, беласкуры, светла-зялёны;*3) прыметнікі з суфіксамі непаўнаты якасці ***-ават-, -яват-*** : *сіняваты, караткаваты, малаваты.*4) прыметнікі, якія абазначаюць колькасна нязменную якасць, якая не можа праяўляцца ў большай ці меншай ступені: *сляпы, глухі, жывы, халасты, замужняя, жанаты, босы, голы, мёртвы, вусаты, рагаты, крывы і інш.;*5) прыметнікі, якія абазначаюць масці жывёл: *буланы, руды, рыжы, буры, гняды, вараны, рабы, кары, русы, пярэсты;*6) прыметнікі, якія абазначаюць колер прадметаў праз іх адносіны да іншых прадметаў: *карычневы, блакітны, бронзавы, васільковы, ружовы, вішнёвы, крэмавы* і інш.;7) прыметнікі ў пераносным значэнні: *залаты чалавек, каменнае сэрца;*8) прыметнікі, якія ўжываюцца ва ўстойлівых спалучэннях са спецыялізаваным значэннем: *лёгкая атлетыка, цяжкая прамысловасць, Далёкі Усход*.**Заданне****Утварыце ўсе магчымыя формы вышэйшай ступені параўнання ад наступных прыметнікаў:**Добры – лепшы, дабрэйшы, больш / менш добрыДажджлівы - больш / менш дажджлівы (не утварае простую форму, бо мае суфікс -лів-)Голы – не ўтварае (нязменная якасць)Дужы – дужэйшы, больш / менш дужыЯркі – ярчэйшы, больш / менш яркіПярэсты – не ўтварае (масці жывёл)Студэнцкі – не ўтварае (адносны прыметнік)Ліпкі – больш / менш ліпкі (суф. -к-)Лёгкі – лягчэйшы, больш / менш лёгкіМяккі – мякчэйшы, больш / менш мяккіДрэнны – горшыІмклівы – больш / менш імклівы (суф. -лів-)Цвёрды – цвярдзейшы, больш / менш цвёрдыГнуткі – больш / менш гнуткі (суф. -к-)Салодкі – саладзейшы, больш / менш салодкі Драбнаваты – не ўтварае (непаўната якасці)Бадзёры – больш / менш бадзёрыСпрыяльны – больш / менш спрыяльны (суф. -альн-)Вялікі – большы (памер), больш / менш вялікі (выбітны)**Выпраўце памылкі ва ўжыванні вышэйшай ступені параўнання прыматнікаў:**Няма на свеце больш лепшай краіны, чым родная. - Няма на свеце лепшай краіны, чым родная.Іван вышэйшы брата. - Іван вышэйшы за брата.Аўто было хутчэйшым ад самага хуткага каня. - правільнаЦукеркі менш саладзейшыя за мёд. - Цукеркі менш салодкія за мёд.Волава лягчэй жалеза. - Волава лягчэйшае за жалеза.Вырашылі рушыць гэтай дарогай, бо яна больш карацейшая. - Вырашылі рушыць гэтай дарогай, бо яна карацейшая (больш кароткая).У старога майстра былі рукі залацей, чым у яго маладога напарніка. – Нельга, бо прыметнік ‘залатыя’ ўжыты ў пераносным значэнні і не ўтварае ступеняў параўнання.Калегу па кафедры прызначылі на пасаду старэйшага выкладчыка. - Калегу па кафедры прызначылі на пасаду старшага выкладчыка.Вочы ў яго здаваліся блакітнейшымі за мае. – Нельга, бо прыметнік ‘блакітны’ не ўтварае ступеняў параўнання.Андрэй быў куды меншы за мяне ростам. - ПравільнаУ быка правы бок ніжэй левага. - У быка правы бок ніжэйшы за левы.Няма чалавека бліжэй за маці. - Няма чалавека, бліжэйшага за маці.      |
|  |  |